cyanic-selkie/wikianc huggingface dataset:
Έλμπερτ Χάμπαρντ
Καταδίκη, χάρη και θάνατος
Με την έναρξη του Α΄ Παγκόσμιου Πολέμου, ο Χάμπαρντ δημοσίευσε πολλά σχετικά σχόλια στο The Philistine και έγινε ανυπόμονος στο να διασχίσει τον ωκεανό, να «δώσει ρεπορτάζ» για τον μεγάλο πόλεμο και να εξασφαλίσει ακόμα και συνέντευξη με τον ίδιο τον Κάιζερ. Ωστόσο, είχε καταδικασθεί στις 11/1/1913 για παράβαση του άρθρου 211 του Π.Κ. περί «αποστολής ασέμνου υλικού δια του ταχυδρομείου». Ο Χάμπαρντ πλήρωσε 100 δολάρια πρόστιμο και πήρε αναστολή για άλλες 5 κατηγορίες. Ζήτησε χάρη από τον Πρόεδρο των ΗΠΑ Γουίλιαμ Χάουαρντ Ταφτ και, όταν η αίτησή του για διαβατήριο απορρίφθηκε το 1915, πήγε κατευθείαν στον Λευκό Οίκο και παρεκάλεσε τον προσωπικό γραμματέα του Προέδρου Γούντροου Ουίλσον. Εκείνη την ώρα ο Πρόεδρος ήταν σε συνεδρίαση του υπουργικού συμβουλίου, αλλά ο γραμματέας τον διέκοψε και ως αποτέλεσμα, ο υπουργός Εξωτερικών και ο Γενικός Εισαγγελέας άκουσαν και αυτοί το αίτημα του Χάμπαρντ.
Το αίτημά του φάνηκε εύλογο και του απονεμήθηκε χάρη. Ο Χάμπαρντ πήρε διαβατήριο και την πρωτομαγιά του 1915 ανεχώρησε με τη σύζυγό του για την Ευρώπη με το υπερωκεάνειο Λουζιτάνια.
Σε μία επιστολή προς τον γιο του Χάμπαρντ με ημερομηνία 12 Μαρτίου 1916, ο Ερνστ Κάουπερ, ένας επιζώντας, έγραψε:
"Μετά τον τορπιλισμό του πλοίου, ο πατέρας σας και η σύζυγός του ξεπρόβαλαν από την καμπίνα τους και βγήκαν στο επάνω κατάστρωμα.
Κανείς τους δεν φαινόταν ταραγμένος στο ελάχιστο. Είχαν ενωμένα τα χέρια τους με τον τρόπο με τον οποίο πάντα περπατούσαν στο κατάστρωμα...
...Δεν κινήθηκαν μακριά από εκεί που στέκονταν αρχικά. Καθώς μετακινούμουν προς την άλλη πλευρά του πλοίου, προετοιμαζόμενος να πέσω στη θάλασσα όταν θα ερχόταν η κατάλληλη στιγμή, του φώναξα, «Τι θα κάνετε;» και μόνο που κούνησε το κεφάλι του, ενώ η κ. Χάμπαρντ χαμογέλασε και είπε: «Δεν φαίνεται να υπάρχει τίποτα να κάνουμε.»
Η έκφραση αυτή φάνηκε να προτρέπει τον πατέρα σας, γιατί τότε έπραξε ένα από τα πιο δραματικά πράγματα που έχω δει ποτέ. Γύρισε απλώς με την κ. Χάμπαρντ, μπήκαν σε ένα δωμάτιο στο επάνω κατάστρωμα, η πόρτα του οποίου ήταν ανοικτή, και την έκλεισε πίσω τους.
Και ήταν προφανές πως η ιδέα του ήταν ότι θα έπρεπε να πεθάνουν μαζί και να μη διακινδυνεύσουν να αποχωριστούν πέφτοντας στη θάλασσα."
Μεταθανάτια αναγνώριση
Στην πραγματικότητα, εξαιτίας και του μεγάλου πλήθους των δημοσιευμάτων του, ο Χάμπαρντ ήταν πολύ γνωστός στην εποχή του ήδη πριν τον θάνατό του. Κείμενα σε ένα βιβλίο 360 σελίδων που εξέδωσαν οι Roycrofters υπό τον τίτλο Εις μνήμην: Έλμπερτ και Άλις Χάμπαρντ δέχθηκαν να συνεισφέρουν προσωπικότητες από τελείως διαφορετικούς χώρους: ο βοτανολόγος Λούθηρος Μπούρμπανκ, ο «βασιλιάς του κέτσαπ» Χένρυ Τζ. Χάιντς, ο εφευρέτης της λωρίδας κόμικς στα έντυπα Ρίτσαρντ Άουτκολτ, ο κάτοχος του Βραβείου Νόμπελ Ειρήνης Ελιχού Ρουτ, ο Αφροαμερικανός πολιτικός Μπούκερ Ουάσινγκτον κ.ά..
Γνωστό έγινε αργότερα και το βιβλίο του Χάμπαρντ Health and Wealth (= «Υγεία και πλούτος»). Εκδόθηκε το 1908 και περιλαμβάνει πολλούς σύντομους τρουισμούς σχετικά με τη χρήση της ευφυίας για την απαλλαγή από τον προσωπικό φόβο.
Μετά τον θάνατο του συγγραφέα, το Message to Garcia μεταφέρθηκε δύο φορές στον κινηματογράφο: στη βωβή ταινία του 1916 A Message to Garcia και στην ομώνυμη ομιλούσα ταινία του 1936.
Σήμερα, υλικά ενθυμήματα των συνεισφορών του Χάμπαρντ στο κίνημα «Arts and Crafts» φιλοξενούνται στο Μουσείο Elbert Hubbard-Roycroft, στο Ηστ Αουρόρα, όπου υπάρχει και κενοτάφιο.
Εξωτερικοί σύνδεσμοι
Κατηγορία:Αμερικανοί αναρχικοί Κατηγορία:Αμερικανοί δοκιμιογράφοι Κατηγορία:Αμερικανοί φιλόσοφοι Κατηγορία:Φιλόσοφοι του 19ου αιώνα Κατηγορία:Φιλόσοφοι του 20ού αιώνα
Δάφνες (τοπωνύμιο)
Με την ονομασία Δάφνες μπορεί να αναφέρονται τα παρακάτω:
Δείτε επίσης
Κατηγορία:Αποσαφηνίσεις ελληνικών τοπωνυμίων
Πωλλιανός
Πηγές
Κατηγορία:Παλατινή Ανθολογία Κατηγορία:Ανθολογία του Πλανούδη Κατηγορία:Αρχαίοι ποιητές
Σαφράμπολη
Η Σαφράμπολη (Τουρκικά: Safranbolu) είναι πόλη της Τουρκίας στην Επαρχία Καραμπούκ, στο Διαμέρισμα της Μαύρης Θάλασσας. Χαρακτηρίστηκε μνημείο παγκόσμιας κληρονομιάς το 1994. Η πόλη αντλεί το όνομά της από το σαφράνι, καθώς ήταν τόπος εμπορικών συναλλαγών και κέντρο για την ανάπτυξη του σαφρανιού. Επί Βυζαντίου η ονομασία της ήταν Θεοδωρούπολη και βρισκόταν στην περιοχή της Παφλαγονίας της Μικράς Ασίας.
Μέχρι τις αρχές της δεκαετίας του 1920 στην πόλη ζούσαν πολλοί Έλληνες (Καραμανλήδες ως επί το πλείστον), όμως μετά τη Μικρασιατική καταστροφή και τη Συνθήκη της Λωζάνης η οποία ακολούθησε, υποχρεώθηκαν με την ανταλλαγή των πληθυσμών να εγκαταλείψουν τις εστίες τους και να εγκατασταθούν στην Ελλάδα, κυρίως στην Αθήνα και τη Θεσσαλονίκη.
Κατηγορία:Μνημεία Παγκόσμιας Κληρονομιάς στην Τουρκία Κατηγορία:Ασιατικές πόλεις της Τουρκίας
1822
Η παρούσα σελίδα αφορά το έτος 1822 κατά το Γρηγοριανό ημερολόγιο
Γεγονότα
thumb|100px|right|Πυρπόληση τουρκικής ναυαρχίδας από τον Κανάρη
Εξωτερικοί σύνδεσμοι
Κατηγορία:Έτη
Κοινότητα Σερβικών Δήμων
Η Κοινότητα Σερβικών Δήμων (Σερβικά: Заједница српских општина / Zajednica srpskih opština· συντομογρ. ZSO) ή η Ένωση Σερβικών Δήμων (Αλβανικά: Asociacioni i komunave serbe) είναι μια σχεδιασμένη αυτοδιοικούμενη ένωση δήμων με πλειοψηφικό σερβικό πληθυσμό στο Κοσσυφοπέδιο.
Η πρόταση της ένωσης προήλθε από τη Συμφωνία των Βρυξελλών του 2013 που υπέγραψαν οι κυβερνήσεις του Κοσσυφοπεδίου και της Σερβίας. Σύμφωνα με τις αρμοδιότητες που παρέχει ο Ευρωπαϊκός Χάρτης της Τοπικής Αυτονομίας και το δίκαιο του Κοσσυφοπεδίου, οι συμμετέχοντες δήμοι θα είχαν το δικαίωμα να συνεργάζονται για την άσκηση των αρμοδιοτήτων τους συλλογικά μέσω της ένωσης. Η ένωση θα είχε πλήρη εικόνα των τομέων της οικονομικής ανάπτυξης, της εκπαίδευσης, της υγείας, του αστικού και αγροτικού σχεδιασμού.
Η Κοινότητα αναμενόταν να καθιερωθεί επίσημα στο πλαίσιο του νομικού πλαισίου του Κοσσυφοπεδίου το 2015, αλλά αναβλήθηκε επ 'αόριστον για τις συγκρούσεις σχετικά με την έκταση των εξουσιών.
Δήμοι
Η ένωση θα περιλάμβανε αυτούς τους δήμους: Βόρεια Κόσοβσκα Μιτρόβιτσα, Ζούμπιν Πότοκ, Λεπόσαβιτς, Ζβέτσαν, Στρπτσε, Κλόκοτ, Γκρατσάνιτσα, Νόβο Μπρντο, Ράνιλουγκ και Πάρτες. Η συνολική έκταση αυτών των δήμων ανέρχεται σε 1.708 τ.χλμ. (15,66% της συνολικής έκτασης του Κοσσυφοπεδίου).
Ο ακόλουθος πίνακας παρουσιάζει τα στοιχεία για την περιοχή και τον πληθυσμό αυτών των δήμων:
Παραπομπές
Κατηγορία:Δήμοι του Κοσσυφοπεδίου
Όμπλαστ του Τβερ
Το Όμπλαστ του Τβερ (ρωσικά: Тверская область) είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Σημαντικότερες πόλεις του είναι η πρωτεύουσα Τβερ (403.606 κάτοικοι - απογρ. 2010) και Ρζεβ (61.982). Πριν από 1990 ονομάζονταν περιφέρεια Καλίνιν. Στο όμπλαστ βρίσκεται ο ποταμός Βόλγας. Το όμπλαστ του Τβερ συνορεύει με τα όμπλαστ της Μόσχας, του Σμολένσκ, του Γιαροσλάβλ, της Βόλογκντα, του Πσκοφ και του Νόβγκοροντ. Το κλίμα είναι εύκρατο ηπειρωτικό.
Η πόλη Τβερ είναι κέντρο της μηχανολογίας.
Εξωτερικοί σύνδεσμοι
Τβερ
Σαβίνος ο γραμματικός
Ο Σαβίνος ο γραμματικός ήταν ποιητής που εμφανίζεται στην Παλατινή Ανθολογία (VI 158). Ο Jacobs τον ταυτίζει στον κατάλογό του με τον Τύλλιο Σαβίνο. Ο Waltz ρητά και ο Paton τους διακρίνουν απ’ αλλήλων.
Πηγές
Κατηγορία:Παλατινή Ανθολογία Κατηγορία:Ανθολογία του Πλανούδη Κατηγορία:Αρχαίοι Έλληνες επιγραμματοποιοί Κατηγορία:Αιγύπτιοι ποιητές
Πολιτική του Καμερούν
Το Καμερούν είναι Προεδρική Δημοκρατία, με Πρόεδρο από το 1982 τον Πολ Μπιγιά. Η Εθνοσυνέλευση του Καμερούν είναι το νομοθετικό σώμα.
Πρωθυπουργοί του Καμερούν
(Οι ημερομηνίες με πλάγιους χαρακτήρες υποδηλώνουν de facto  συνέχιση της θητείας)
Εκλογές
Στη χώρα διεξάγονται προεδρικές και βουλευτικές εκλογές.Δικαίωμα ψήφου στις εκλογές έχουν όσες και όσοι είναι ηλικίας 20 ετών και άνω.
Ρωμανού Λήμνου
thumb|right|200px|Η Παπαϊωάννειος Σχολή και η παλιά βρύση thumb|right|200px|Τα υπόσκαφα πιθάρια
Το Ρωμανού (επίσημα Ρωμανόν) είναι χωριό της Λήμνου. Βρίσκεται στην ανατολική πλευρά του νησιού, κοντά στον κόλπο του Μούδρου. Διοικητικά ανήκει στον Δήμο Λήμνου της Περιφέρειας Βορείου Αιγαίου (πρόγραμμα Καλλικράτης).
Από το 1999 έως το 2010 σύμφωνα με την τότε διοικητική διαίρεση της Ελλάδας ήταν έδρα του ομώνυμου δημοτικού διαμερίσματος του  Δήμου Μούδρου. Παλαιότερα ανήκε στον νομό Λέσβου. Έχει 457 κατοίκους (2001).
Το όνομα
Το χωριό πρωτοαναφέρεται το 1785 από τον Γάλλο περιηγητή Ωγκύστ ντε Σουαζέλ Γκουφιέ με το όνομα Osmanou και από το Villoison ως village d’Ermenou, δηλαδή «χωριό του Ρωμανού». Προφανώς, πρόκειται για αναγραμματισμό: Ορμανού-Ρωμανού, που συναντάμε και σε άλλα χωριά του νησιού, όπως: Ορσωπούλ-Ρωσοπούλι . Το 1858 ο Γερμανός Conze (1858) το αναφέρει πιο σωστά ως Romano. Σημειώνεται στους χάρτες του De Launay (1898 ως Ormano) και του Fredrich (1904 ως Romanos).
Αν και δεν υπάρχουν μαρτυρίες, λογικά η ονομασία προήλθε από κάποιον παλιό γαιοκτήμονα που ονομαζόταν «Ρωμανός», όπως σε πολλές άλλες περιπτώσεις σε όλη τη Λήμνο. Το χωριό έγινε κοινότητα το 1918 με το όνομα Ρωμανός (ο) . Το 1940 μετονομάστηκε σε Ρωμανόν (το)  αλλά αποκαλείται Ρωμανού και οι κάτοικοί του Ρωμανιώτες ή Ρουμανιώτες.
Η θέση
Σύμφωνα με προφορικές μαρτυρίες στη σημερινή θέση οι κάτοικοι εγκαταστάθηκαν πριν από 230 χρόνια περίπου για να προστατευτούν από τους πειρατές. Παλιότερα κατοικούσαν κοντά στο κόλπο του Μούδρου, στην περιοχή όπου δεσπόζει ο λόφος Βούκρανος (βοός κρανίον: αρχαίο τοπωνύμιο). Η παράδοση αυτή συμπίπτει χρονικά με την αναφορά του ιστοριοδίφη Κων. Σάθα περί ληστοπειρατικής εφόδου Ψαριανών που συνέβη «εις το Μούντρος και τα πλησιέστερα μέρη αυτού» λίγο μετά τα πολεμικά γεγονότα των ορλοφικών στα τέλη του 18ου αιώνα. Η νέα θέση δεν απέχει πολύ από τη θάλασσα, όμως είναι κρυμμένη πίσω από μικρούς λοφίσκους και απλώνεται αμφιθεατρικά.
Ο ναός
Κατά το 19ο αιώνα το χωριό αναπτύχθηκε γρήγορα και το 1830 οι κάτοικοι ανέγειραν τον ιερό ναό της Γέννησης του Χριστού έπειτα από δωρεά ενός εύπορου συμπατριώτη τους.
Ο ναός έχει λαξευτή λιθοδομή και ξυλόγλυπτο τέμπλο με πρωτότυπες αγιογραφίες (Πρωτόπλαστοι, Κατακλυσμός, Σάλπιγγες Ιεριχούς, Πύργος Βαβέλ, Κάιν και Άβελ κ.ά.) του Ίμβριου αγιογράφου Ευστράτιου Χαϊμαντέ τις οποίες θαύμασε ο Conze το 1858.
Ο εξωνάρθηκας με τα παράθυρα νεογοτθικού ρυθμού, τα αχλαδόσχημα διακοσμητικά μοτίβα και τα σκαλιστά κιονόκρανα, όπως αναφέρει σχετική επιγραφή, ανεγέρθηκε:
«ΔΑΠΑΝΗ ΠΑΝΤΩΝ ΤΩΝ ΚΑΤΟΙΚΩΝ ΤΟΥ ΧΩΡΙΟΥ ΡΩΜΑΝΟΥ ΕΝ ΕΤΕΙ 1881 ΙΟΥΛΙΟΥ ΠΡΩΤΗ»
Μια άλλη επιγραφή, η οποία, άγνωστο γιατί, έχει τοποθετηθεί παραπλεύρως του αγιάσματος στην είσοδο του χωριού, αποκαλύπτει το όνομα του κατασκευαστή του εξωνάρθηκα. Γράφει:
«ΠΕΤΡΟΣ ΚΑΡΑΜΑΝΛΗΣ ΤΗΝΙΟΣ ΕΠΟΙΗ 1881 ΕΤ. ΙΟΥΛΗΟΥ ΠΡΩΤ.»,
Το 1849 ανακαινίστηκε η πηγή του αγιάσματος στην είσοδο του χωριού με έξοδα των: παπά-Χατζηιωάννη, παπά-Θεοφάνη και Χατζηγεωργίου.
Οικογένεια Σούτσου
Η οικογένεια Σούτσου (Σούτζου) είναι παλιά φαναριώτικη οικογένεια, μέλη της οποίας διακρίθηκαν στην διοίκηση της Οθωμανικής Αυτοκρατορίας, ως ηγεμόνες στη Μολδοβλαχία και στην Ελλάδα ως διπλωματικοί υπάλληλοι, επιστήμονες, στρατιωτικοί και ποιητές.
Ρωμανού Λήμνου
Το σχολείο
Το 1850 περίπου αναφέρεται η ίδρυση σχολείου με πρωτοβουλία του δραστήριου ιερέα Θεοφάνη Λαμπίδη, ο οποίος δίδασκε στην κατοικία του ως το 1860, οπότε αγοράστηκε μια οικία για το σκοπό αυτό. Το 1879 το σχολείο έγινε κοινοτικό και λειτούργησε ως διτάξιο μέχρι το 1906.
Το έτος αυτό κτίστηκε νέο κτίριο, η Παπαϊωάννειος Σχολή, με εισφορές 500 λιρών του Γαρύφαλλου Παπαϊωάννου, εμπόρου στο Κάιρο και 100 λιρών του αδελφού του, οφθαλμίατρου, Γεώργιου. Έτσι, το σχολείο αναβαθμίστηκε σε τριτάξιο και αργότερα σε τετρατάξιο.
Οικογένεια Σούτσου
Παραπομπές
Σουτσου
Ρωμανού Λήμνου
Το σχολείο
Το 1936 κτίστηκε εντυπωσιακό πέτρινο σχολικό κτίριο, έργο του Γιάννη Φωτιάδη, σε οικόπεδο που δώρισε ο Κων. Παπαδόπουλος. Από το Ρωμανού καταγόταν ο δάσκαλος Κων/νος Τριανταφυλλίδης που εκτελέστηκε από τους Γερμανούς στις 8/8/1944 για αντιστασιακή δράση.
Στο προάυλιο χώρο του σχολείου υπάρχουν αμυγδαλιές, καρυδιές, σιντριβάνι(είχε και χρυσόψαρα ) και αρκετά μικρά τριγωνικά παρτέρια.
Νεότερη εποχή
Στη διάρκεια του μεσοπολέμου το Ρωμανού γνώρισε οικονομική ανάπτυξη. Το 1920 με 822 κατοίκους ήταν το πέμπτο σε πληθυσμό χωριό της Λήμνου. Με την άφιξη των προσφύγων ο πληθυσμός ξεπέρασε τα χίλια άτομα. Το 1938 υπήρχαν 200 περίπου σπίτια, τα οποία εξυπηρετούσε υπόνομος! Στο σχολείο φοιτούσαν 180 παιδιά και είχε προαχθεί σε τριθέσιο. Το χωριό παρήγαγε ετησίως: 150.000 οκάδες σιτηρά, 25.000 οκάδες βαμβάκι, 15.000 οκάδες άφκο (φάβα), 10.000 οκάδες σουσάμι, 10.000 οκάδες φασόλι, φούλια(φυστίκια αιγύπτου ) σταφύλια κ.α
Περιζήτητη ήταν η ρωμανιώτικη πέτρα για τέμπλα, κίονες, κιονόκρανα, καμπαναριά, παραστάδες, γωνιές, υπέρθυρα, επιτύμβιες πλάκες κλπ, διότι είναι ανθεκτική, αδιάβροχη αλλά ταυτόχρονα μαλακή κι εύκολα λαξεύσιμη. Το Ρωμανού ανέδειξε εξαιρετικούς πετράδες, όπως τους Σπύρο Αφίωνη, Γιάννη Σκούφαρο, Μακαρούνη, Θοδωρή Κακαβέλη και το γιο του Φώτη.
Για λίγο καιρό μετά τον πόλεμο διατηρήθηκε μια δυναμική οικονομία. Ως τα μέσα της δεκαετίας του ’70 αναφέρονται δυο βιοτεχνίες αεριούχων ποτών, σιδηρουργείο, κλωστοϋφαντήριο, κυλινδρόμυλος, αρτοποιείο, τρία ξυλουργεία, πέντε καφενεία. Κτίστηκε και δεύτερος ναός των αγίων Κωνσταντίνου και Ελένης στην είσοδο του χωριού, με ένα μοναδικό λαξευτό τέμπλο φτιαγμένο από μονοκόμματους ντόπιους πωρόλιθους.
Όμως, το χωριό δεν κατάφερε να αποφύγει την πληθυσμιακή συρρίκνωση. Από 828 κατοίκους το 1951, μόλις 457 απογράφηκαν το 2001. Το δημοτικό σχολείο, αφού υποβιβάστηκε διαδοχικά σε διθέσιο (1963) και μονοθέσιο (1974), συγχωνεύτηκε με του Μούδρου (1994). Το χωριό είναι γνωστό για το ωραίο ντόπιο κρασί και το ντόπιο τσίπουρο.
Επίσης το χωριό είναι γνωστό για τα μεγάλα πανηγίρια.21 Μαίου και 1 Αυγούστου.
Σήμερα, στο χωριό λειτουργεί ο πολιτιστικός και ποδοσφαιρικός σύλλογος Αστραπή, Δημοτικός Ξενώνας στο σχολικό κτίριο και στην Αθήνα δραστήριος Σύλλογος Ρωμανιωτών.
Βιβλιογραφία
Ρωμανού
Μεταφορές στην Αλβανία
Οι μεταφορές στην Αλβανία συνίστανται από χερσαίες μεταφορές, θαλάσσιες και εναέριες, οι οποίες υπάγονται κατά κύριο λόγο στο Υπουργείο Υποδομών της Αλβανίας. Η ανάπτυξη και η βελτίωση των μεταφορών στη χώρα παραμένει μεταξύ των σημαντικότερων προτεραιοτήτων της κυβέρνησης της Αλβανίας.
Ο τομέας έχει σημειώσει σημαντικές αλλαγές και μεγάλη ανάπτυξη και επέκταση τα τελευταία χρόνια, ειδικά μετά την πτώση του κομμουνισμού στη χώρα. Οι βελτιώσεις στην οδική υποδομή, τις αστικές συγκοινωνίες και τα αεροπορικά ταξίδια έχουν οδηγήσει σε τεράστια βελτίωση των μεταφορών. Αυτές οι αναβαθμίσεις έχουν παίξει βασικό ρόλο στην υποστήριξη της οικονομίας της Αλβανίας, η οποία κατά την τελευταία δεκαετία έχει βασιστεί σε μεγάλο βαθμό στον κατασκευαστικό κλάδο.
Αεροπορικές μεταφορές
Το σημαντικότερο και μοναδικό διεθνές αεροδρόμιο της χώρας είναι το Διεθνές Αεροδρόμιο «Μητέρα Τερέζα» στα Τίρανα, πρωτεύουσα της χώρας. Ο συνολικός αριθμός επιβατών για τη χώρα αυξήθηκε από τα 1.997.044 το 2015 σε 2.200.449 το 2016. Από τον Ιανουάριο έως τον Οκτώβριο του 2017, ο αερολιμένας εξυπηρέτησε 2.224.833 επιβάτες και χειρίστηκε 1.857 τόνους εμπορευμάτων.
Μετά από μια περίοδο εντατικών διαπραγματεύσεων, η αλβανική κυβέρνηση κατάφερε να μειώσει την περίοδο παραχώρησης κατά 5 χρόνια, μέχρι το 2020, ανοίγοντας έτσι τη δυνατότητα αεροπορικών εταιρειών χαμηλού κόστους να εισέλθουν στην αλβανική αγορά, όπως και έγινε με την έναρξη πτήσεων μεταξύ Τιράνων και Βουδαπέστης από την Wizz Air το 2017.
Το 2008 εγκαινιάστηκε Αεροδρόμιο του Κούκες, το οποίο έγινε το δεύτερο πολιτικό αεροδρόμιο στην Αλβανία. Το αεροδρόμιο που αγοράστηκε από μια αλβανική εταιρεία προγραμματίζεται να λειτουργήσει το 2019.
Σιδηροδρομικές μεταφορές
Η Αλβανία διαθέτει 447 χιλιόμετρα σιδηροδρομικών γραμμών διαμέτρου 1.435 mm. Το σιδηροδρομικό δίκτυο συνδέεται μόνο με το γειτονικό Μαυροβούνιο.
Αργύρης Βαμβακάρης
Βιογραφία
Γεννήθηκε το 1930, στα Ασπρα Χώματα της Νίκαιας. Έπαιξε σε κέντρα διασκεδάσεως, συνοδεύοντας ονομαστούς ανθρώπους της λαϊκής μουσικής. Στις αρχές της δεκαετίας του ΄60 έφυγε στις Ηνωμένες Πολιτείες, όπου συνέχισε να παίζει σε κέντρα διασκέδασης της ομογένειας. Μαζί του ήταν και η σύζυγός του Σούλα και τα τρία τους παιδιά. Γύρισε στην Ελλάδα το 1981 και πέθανε το 1983, από ανακοπή.
Κατηγορία:Έλληνες μπουζουκτσήδες
Αστυνομοκρατία
Οι όροι αστυνομοκρατία ή αστυνομικό κράτος περιγράφουν το κράτος στο οποίο η κυβέρνηση χρησιμοποιεί την αστυνομία ως μηχανισμό ελέγχου των πολιτών και καταπίεσης των πολιτικών ή άλλων αντιπάλων της, συνήθως με τρόπο βίαιο και αντισυνταγματικό, παραβιάζοντας τις ατομικές ελευθερίες.
Αστυνομικό κράτος είναι ένας όρος που αρχικά όριζε μια κατάσταση η οποία ρυθμίζεται από την δημόσια διοίκηση, αλλά από τα μέσα του 20ού αιώνα, ο όρος έχει λάβει την συναισθηματική και υποτιμητική έννοια μιας κυβέρνησης που ασκεί την εξουσία αυταρχικά μέσω της αστυνομίας.
Οι πολίτες ενός αστυνομικού κράτους υφίστανται περιορισμούς σχετικά με την ελευθερία κίνησης, επικοινωνίας και έκφρασης πολιτικών ή άλλων απόψεων, οι οποίες υπόκεινται σε έλεγχο και παρακολουθούνται από την αστυνομία, συχνά, με διάφορους τρόπους επιβολής.Ο έλεγχος των πολιτών μπορεί να ασκείται μέσω της μυστικής αστυνομίας (ασφαλίτες) που λειτουργεί έξω από τα όρια που συνήθως επιβάλλονται από ένα κράτος δικαίου. Ο Ρόμπερτ Φον Μωλ, ήταν ο πρώτος που εισήγαγε το κράτος δικαίου στη γερμανική νομολογία, ενώ αντιπαρέβαλε το Rechtsstaat ("νομική" ή "συνταγματική" κατάσταση) με την αριστοκρατική Polizeistaat («αστυνομικό κράτος»).
Πηγές
Κατηγορία:Μορφές διακυβέρνησης Κατηγορία:Επιβολή του νόμου Κατηγορία:Αστυνομία
Εμβιόπτερα
Τα Εμβιόπτερα (Embioptera, επίσης Embiodea, Embiidina και Embiida) αποτελούν μια μικρή τάξη ημιμετάβολων εντόμων που σήμερα περιλαμβάνει μόνο 8 οικογένειες με παγκοσμίως περίπου 300 καταγεγραμμένα είδη. Τα έντομα αυτά ζουν σε κρυμμένες στοές, για αυτό το λόγο πιθανολογείται πως ο αριθμός των ειδών είναι πολύ μεγαλύτερος και μπορεί να ξεπερνάει τα 2000 είδη. Στην Ευρώπη αναφέρονται δύο οικογένειες με συνολικά περίπου 13 είδη. Στην Ελλάδα συναντούμε δυο είδη, την Embia savignyi Westwood 1837 και την Haploembia solieri (Rambur 1842).
Τα είδη των Εμβιοπτέρων εμφανίζουν μια απλή μορφή κοινωνικής ζωής. Δείχνουν πολλές ενδιαφέρουσες προσαρμογές στον τρόπο ζωής τους σε μεταξωτές στοές τις οποίες υφαίνουν τα ίδια.
Μορφολογικά χαρακτηριστικά
Τα ενήλικα των μικρών ειδών αποκτούν μήκος 1,5 χιλιοστομέτρων, στα μεγάλα είδη μπορούν να φτάνουν τα είκοσι χιλιοστόμετρα. Η μορφή του σώματος είναι στενή και επιμήκης. Τα χρώματα είναι καφέ ή μαύρα.
Στο κεφάλι εκφύονται μακριές κεραίες. Οι σύνθετοι οφθαλμοί είναι μικροί στα θηλυκά και μεγάλοι στα αρσενικά. Τα οφθαλμίδια λείπουν. Τα στοματικά μόρια δείχνουν προς τα μπροστά. Στα θηλυκά και στις νύμφες τα στοματικά μόρια είναι μασητικού τύπου, στα ενήλικα αρσενικά είναι διαμορφωμένα σε όργανο με το οποίο το αρσενικό σφίγγει το κεφάλι του θηλυκού κατά το ζευγάρωμα.
Τα θηλυκά δεν διαθέτουν πτέρυγες, τα αρσενικά στα περισσότερα είδη έχουν πτέρυγες. Οι δυο μπροστινές πτέρυγες κατά κανόνα μοιάζουν πολύ με τις οπίσθιες. Έχουν μόνο λίγες φλέβες. Αυτές οι πτέρυγες είναι ευλύγιστες και μπορούν να διπλώνονται προς τα εμπρός παντού, χωρίς να υπάρχουν πτυχές για αυτό το σκοπό. Εάν οι πτέρυγες χρησιμοποιούνται για την πτήση, τα έντομα αυτά μπορούν να πιέσουν αίμα στις φλέβες των πτερύγων (στο Radius) για να τις σταθεροποιούν. Τα πόδια είναι κοντά. Οι ταρσοί είναι τριμερείς. Οι ταρσοί των μπροστινών ποδιών είναι εξαιρετικά χονδροί. Σε αυτά υπάρχουν πολλοί νηματογόνοι αδένες. Ο μηρός των οπίσθιων ποδιών είναι πιο μακρύς, γιατί περιέχει ένα γερό μυ, που επιτρέπει γρήγορο οπίσθιο τρέξιμο.
Η κοιλία αποτελείται από δέκα ουρομερή και καταλήγει σε ένα ζεύγος κερκιδίων (ή κέρκων, cerci). Οι κέρκοι είναι μόνο διμερείς ενώ στις περισσότερες τάξεις εντόμων με κέρκους αυτοί είναι πολυμερείς. Η περιοχή γύρω από τους κέρκους καλύπτεται από αισθητήριες τρίχες αφής. Όπως και στα Γρυλοβλαττοειδή, τα εξωτερικά γεννητικά όργανα του αρσενικού είναι ασύμμετρα. Στα περισσότερα είδη στο αρσενικό το βασικό μέρος του αριστερού κέρκου έχει τη μορφή αγκιστριού με το οποίο μπορεί να σφίξει το θηλυκό κατά το ζευγάρωμα. Οι νύμφες μοιάζουν με τα ενήλικα θηλυκά. Μόνο στις νύμφες που θα αναπτυχθούν σε αρσενικά με πτέρυγες, παρατηρείται μια καταβολή πτερύγων. Και οι νύμφες διαθέτουν νηματογόνους αδένες.
Γεωγραφική εξάπλωση και οικότοπος
Τα περισσότερα είδη των Εμβιόπτερων απαντώνται στα τροπικά κλίματα σε όλο τον κόσμο. Στα εύκρατα κλίματα συναντούμε μόνο μερικά είδη στη δυτική Ευρώπη και στις Δυτικές ΗΠΑ. Στα νησιά κατά κανόνα λείπουν. Λίγα είδη απέκτησαν παγκόσμια εξάπλωση ως αποτέλεσμα των εμπορικών συναλλαγών. Τα Εμβιόπτερα κατασκευάζουν τις στοές τους σε υγρές τοποθεσίες με υψηλές θερμοκρασίες πάνω ή κάτω από το φλοιό δέντρων, στην επιφάνεια ή σε ρωγμές λίθων, στα οργανικά κατάλοιπα του εδάφους, στα βρύα που κρέμονται από τα δέντρα κ. ά.
Βιολογία
Η κατασκευή στοών από μετάξι, το οποίο παράγεται στους αδένες στους ταρσούς των μπροστινών ποδιών ίσως είναι αφετηρία για την εξέλιξη κοινωνικής ζωής. Το σύστημα των στοών προσφέρει καλύτερη προστασία, εάν τα έντομα το κατασκευάζουν και το χρησιμοποιούν ομαδικά. Οι ομάδες, που ενώνουν τις προσπάθειές τους να κατασκευάζουν γερούς τοίχους στις στοές, έχουν μεγαλύτερη πιθανότητα επιβίωσης και αναπαραγωγής. Τουλάχιστον η σύγκριση τριών ειδών έδειξε πως στα είδη που χρησιμοποιούν περισσότερο μετάξι για τις στοές, τα άτομα ζουν πιο κοντά το ένα στο άλλο.
Τα Εμβιόπτερα αποφεύγουν το φως της ημέρας και παραμένουν σχεδόν αποκλειστικά στις στοές τους. Εγκαταλείπουν τις στοές τους μόνο όταν μεταναστεύουν και ιδρύουν καινούργιο καταφύγιο. Ζουν σε ομάδες οι οποίες αποτελούνται από μερικούς θηλυκούς και τους απογόνους τους σε ένα σύστημα από στοές που εξελίχθηκε από μόνο μία στοά και ευρύνεται συνεχώς από όλα τα μέλη τις ομάδας. Όλα τα μέλη ωφελούνται από τα πλεονεκτήματα που προσφέρει το κοινό καταφύγιο. Οι στοές είναι μόνο λίγο πιο φαρδιές από τα έντομα και επιτρέπουν τη συνεχή επαφή αυτών με τις αισθητήριες τρίχες. Μερικά είδη καμουφλάρουν τις στοές με οργανικά κατάλοιπα. Εάν το έντομο ενοχλείται, οπισθοδρομεί στη σωλήνα. Οι στοές προσφέρουν προστασία από πιθανούς θηρευτές, μειώνουν τον κίνδυνο αφυδάτωσης και οδηγούν στα μέρη, όπου τα έντομα βρίσκουν τροφή. Νύμφες και θηλυκά τρέφονται από βρύα, λειχήνες και οργανικά κατάλοιπα. Τα ενήλικα αρσενικά δεν τρέφονται.
Οι πτέρυγες δεν εμποδίζουν τα αρσενικά να κινούνται στις στοές μπροστά και προς τα πίσω. Κατά τη σύζευξη τα αρσενικά κρατούν τα θηλυκά με τις σιαγόνες. Λίγο μετά τη σύζευξη τα αρσενικά πεθαίνουν. Η ωοτοκία σε μερικά είδη είναι αφορμή για την ίδρυση μιας καινούργιας αποικίας. Τα θηλυκά υφαίνουν υπόστρωμα, πάνω σε αυτό τοποθετούνται τα αυγά και από αυτό το μέρος ξεκινάει η πρώτη στοά. Σε άλλα είδη τα αυγά τοποθετούνται μέσα στις στοές. Αναφέρονται περιπτώσεις παρθενογενετικής αναπαραγωγής. Τα θηλυκά στην αρχή προσέχουν τα αυγά και τις νεογέννητες νύμφες. Δεν υπάρχουν όμως εξελιγμένες σχέσεις μεταξύ των μελών μιας αποικίας όπως στα Ισόπτερα ή σε πολλά Υμενόπτερα.
Εξέλιξη και ταξινομία
Απολιθώματα γνήσιων Εμβιοπτέρων είναι σχετικά νέα και χρονολογούνται στο τέλος της κρητιδικής περιόδου και στην αρχή της παλαιογενούς περιόδου. Το παλαιότερο γνωστό είδος είναι το Sorellembia estherae από το κεχριμπάρι της Βιρμανίας, το οποίο χρονολογείται στη μέση Κρητιδική. Τα απολιθώματα αυτά εμφανίζουν πλέον τους χαρακτήρες των σύγχρονων Εμβιοπτέρων. Υπό συζήτηση είναι πολύ παλαιότερα ευρήματα από την Περμια περίοδο, που δείχνουν μόνο ένα μέρος των χαρακτηριστικών των σημερινών Εμβιοπτέρων και τα οποία ίσως ανήκουν σε προγόνους αυτών. Οι ειδικοί συμφωνούν πως η τάξη κατατάσσεται στην ομάδα "βλατοειδή-ορθοπτεροειδή", (Βλαττοειδή, Μαντώδη, Ισόπτερα, Δερμάπτερα, Πλεκόπτερα, Γρυλοβλαττοειδή, Φασματώδη, Μαντοφασματώδη και Ορθόπτερα), αλλά διαφωνούν για τις σχέσεις μεταξύ αυτών των τάξεων.
Αγία Έδρα
Η Αγία Έδρα (λατινικά:Sancta Sedes, ιταλικά:Santa Sede) είναι η επισκοπική δικαιοδοσία της Ρωμαιοκαθολικής Εκκλησίας στη Ρώμη. Το πρωτείο της Ρώμης καθιστά τον επίσκοπο, κοινώς γνωστό ως Πάπα, παγκόσμιο ηγέτη της εκκλησίας. Αφότου η Ρώμη είναι η επιφανής επισκοπική έδρα της Εκκλησίας, περιέχει την κεντρική κυβέρνηση της εκκλησίας, περιλαμβανομένων διαφόρων υπηρεσιών απαραίτητων για τη διοίκηση. Διπλωματικά, η Αγία Έδρα δρα και ομιλεί για το σύνολο της Ρωμαιοκαθολικής Εκκλησίας. Αναγνωρίζεται επίσης από άλλα υποκείμενα του διεθνούς δικαίου ως κυρίαρχη οντότητα, με επικεφαλής τον Πάπα, με την οποία μπορούν να διατηρούνται διπλωματικές σχέσεις."
Συχνά λανθασμένα αναφερόμενη ως "το Βατικανό", η Αγία Έδρα δεν είναι η ίδια οντότητα με το Κράτος της Πόλης του Βατικανού, το οποίο άρχισε να υπάρχει μόλις το 1929· η Αγία Έδρα, η επισκοπική έδρα της Ρώμης, ανάγεται στις πρώτες Χριστιανικές εποχές. Οι πρεσβευτές διαπιστεύονται επίσημα όχι στο Κράτος της Πόλης του Βατικανού αλλά στην "Αγία Έδρα", και οι παπικοί αντιπρόσωποι σε κράτη και διεθνείς οργανισμούς αναγνωρίζονται ως αντιπρόσωποι της Αγίας Έδρας, όχι του Κράτους της Πόλης του Βατικανού.
Μολονότι όλες οι επισκοπικές έδρες θεωρούνται "αγίες", η έκφραση "η Αγία Έδρα" (χωρίς περαιτέρω διευκρίνιση) κανονικά χρησιμοποιείται σε διεθνείς σχέσεις (και στο κανονικό δίκαιο της Ρωμαιοκαθολικής Εκκλησίας) για την αναφορά στην Έδρα της Ρώμης ως κεντρικής κυβέρνησης της Ρωμαιοκαθολικής Εκκλησίας.
Ορολογία
Κάθε επισκοπική έδρα θεωρείται ιερή. Στα Ελληνικά, το επίθετο ἱερά χρησιμοποιείται πάντα σε όλες αυτές τις έδρες ως αυτονόητο. Στη Δύση, το επίθετο δεν προστίθεται συνήθως, αλλά αποτελεί μέρος ενός επίσημου τίτλου δύο εδρών: εκτός από τη Ρώμη, η Επισκοπή του Μάιντς (πρώην Αρχιεπισκοπή του Μάιντς), η οποία ήταν επίσης εκλεκτορική και primatial βαθμίδα, φέρει τον τίτλο "της Αγίας Έδρας του Μάιντς" (Λατινικά: Sancta Sedes Moguntina).
Ο όρος "see" που χρησιμοποιείται στα Αγγλικά προέρχεται από τη Λατινική λέξη "sedes", που σημαίνει "έδρα", η οποία αναφέρεται στον Επισκοπικό θρόνο (καθέδρα). Ο όρος "Αποστολική Έδρα" μπορεί να αναφέρεται σε οποιαδήποτε έδρα που ιδρύθηκε από έναν από τους Αποστόλους, αλλά, όταν χρησιμοποιείται με το οριστικό άρθρο, χρησιμοποιείται στην Καθολική Εκκλησία για αναφορά ειδικά στην έδρα του Επισκόπου Ρώμης, τον οποίο αυτή η εκκλησία θεωρεί διάδοχο του Αγίου Πέτρου, του Πρίγκιπα των Αποστόλων.
Οργάνωση
left|thumb|Πόλη του Βατικανού
Ο Πάπας κυβερνά την Καθολική Εκκλησία μέσω της Ρωμαϊκής Κούρια. Η Ρωμαϊκή Κούρια αποτελείται από ένα σύμπλεγμα αξιωμάτων το οποίo διαχειρίζεται τα εκκλησιαστικά ζητήματα στο ύψιστο επίπεδο, περιλαμβανομένης της Γραμματείας του Κράτους, εννέα Congregations, τριών Δικαστηρίων, ένδεκα Ποντιφικών Συμβουλίων και επτά Ποντιφικών Επιτροπών. Η Γραμματεία του Κράτους, υπό τον Καρδινάλιο Γραμματέα του Κράτους, διευθύνει και συντονίζει την Κούρια. Ο τωρινός κάτοχος, Καρδινάλιος Ταρκίζιο Μπερτόνε, είναι το αντίστοιχο του πρωθυπουργού στην Αγία Έδρα. Ο Αρχιεπίσκοπος Ντομινίκ Μαμπέρτι, Γραμματέας του Τομέα για τις Σχέσεις με τα Κράτη της Γραμματείας του Κράτους, ενεργεί ως υπουργός εξωτερικών της Αγίας Έδρας. Ο Μπερτόνε και ο Μαμπέρτι ανέλαβαν τα αξιώματα τους από τον Πάπα Βενέδικτο ΙΣΤ΄ τον Σεπτέμβριο 2006.
Η Γραμματεία του Κράτους είναι το μόνο σώμα της Κούρια που βρίσκεται μέσα στην Πόλη του Βατικανού. Τα άλλα βρίσκονται σε κτίρια σε διαφορετικά μέρη της Ρώμης τα οποία έχουν εξωεδαφικά δικαιώματα παρόμοια με αυτά των πρεσβειών.
Θέση στο διεθνές δίκαιο
Η Αγία Έδρα έχει αναγνωριστεί, στην κρατική πρακτική και στα γραπτά των σύγχρονων νομικών μελετητών, ως υποκείμενο του δημόσιου διεθνούς δικαίου, με δικαιώματα και καθήκοντα ανάλογα εκείνων των κυρίαρχων κρατών. Αν και η Αγία Έδρα, ως διακριτή από το Κράτος της Πόλης του Βατικανού, δεν εκπληρώνει τα παλαιόθεν επιβεβλημένα κριτήρια κρατικής υπόστασης στο διεθνές δίκαιο—να έχει μόνιμο πληθυσμό, ορισμένο έδαφος, μια σταθερή κυβέρνηση και την δυνατότητα να εισέρχεται σε σχέσεις με άλλα κράτη —η κατοχή πλήρους νομικής προσωπικότητας στο διεθνές δίκαιο φαίνεται από το γεγονός ότι διατηρεί διπλωματικές σχέσεις με 180 κράτη, ότι είναι κράτος-μέλος σε διάφορες διακυβερνητικές διεθνείς οργανώσεις, και ότι: "είναι σεβαστή από την διεθνή κοινότητα των κυρίαρχων Κρατών και αντιμετωπίζεται ως υποκείμενο του διεθνούς δικαίου και να εμπλέκεται σε δεσμευτικές συμφωνίες με ένα, αρκετά ή πολλά κράτη σύμφωνα με το διεθνές δίκαιο οι οποίες είναι ευρέως προσανατολισμένες στην εγκαθίδρυση και την διατήρηση της ειρήνης στον κόσμο."
Διπλωματία
Περαιτέρω πληροφορίες:Διπλωματικές αποστολές της Αγίας Έδρας, Η Αγία Έδρα και ο Οργανισμός Ηνωμένων Εθνών, και Πολύπλευρη εξωτερική πολιτική της Αγίας Έδρας
Από την μεσαιωνική περίοδο η επισκοπική έδρα της Ρώμης έχει αναγνωριστεί ως κυρίαρχη οντότητα. Η Αγία έδρα (όχι το Κράτος της Πόλης του Βατικανού) διατηρεί επίσημες διπλωματικές σχέσεις με 180 κυρίαρχα κράτη, και επίσης με την Ευρωπαϊκή Ένωση, and the Sovereign Military Order of Malta, as well as having relations of a special character with the Palestine Liberation Organization; 69 από τις διπλωματικές αποστολές που είναι διαπιστευμένες στην Αγία Έδρα βρίσκονται στη Ρώμη.
Σερπετζόγλου
Ελληνικό επίθετο που προέρχεται από την τουρκική λέξη şerbet (σερμπέτ) που σημαίνει σιρόπι. Πιθανότατα κάποιος πρόγονος είχε το επάγγελμα του ζαχαροπλάστη. το κοσμικό όνομα του Αγίου Κύριλλου υ ΣΤ' ήταν Κωνσταντίνος Σερπετζόγλου.
Κατηγορία:Ελληνικά επώνυμα
Πλαίσιο
Η Πλαίσιο αποτελεί εταιρεία λιανικής πώλησης υπολογιστών, προϊόντων τεχνολογίας, ειδών γραφείου και οικιακών συσκευών στην Ελλάδα. Πρωτοεμφανίστηκε στην αγορά το 1969 με την επωνυμία «Το Ηλεκτρονικό Μαγαζί» ή «Είδη Σχεδίου και Χαρτοπωλείου» και ιδρυτή τον Γιώργο Γεράρδο.
Ιστορία
Το 1969, ο Γιώργος Γεράρδος, τότε φοιτητής στο τμήμα πολιτικών μηχανικών του Αριστοτελείου Πανεπιστήμιου, πραγματοποιούσε συχνά επισκέψεις στην Αθήνα, για να προμηθευτεί υλικά για τις κατασκευές και τις εργασίες του. Κάπως έτσι, διαπίστωσε πώς τα ενδιάμεσα κόστη αυξάνονταν κατακόρυφα, μέχρι να φτάσουν στον καταναλωτή. Επηρεασμένος από την κατάσταση και έχοντας πάντα κρυμμένο μέσα του το επιχειρηματικό δαιμόνιο, συγκέντρωσε χρήματα από φίλους και συγγενείς, ανοίγοντας ένα μικρό κατάστημα 14 τ.μ. επί της οδού Στουρνάρη με όραμα να καταργήσει τους μεσάζοντες και να προσφέρει τον ανάλογο εξοπλισμό σε συμφέρουσες τιμές.
Καταστήματα
Ο όμιλος διατηρεί συνολικά 27 καταστήματα, 26 στην Ελλάδα και ένα στη Βουλγαρία, με έτος ίδρυσης το 2005. Οι πιο πρόσφατες προσθήκες στο δίκτυο της Εταιρείας, είναι το superstore της Αγίας Παρασκευής, το κατάστημα των Χανίων, αλλά και το experience store της Πέτρου Ράλλη, όπου το κοινό μπορεί να απολαύσει προσωποποιημένη εμπειρία πριν καταλήξει σε κάποια αγορά.
Διακρίσεις
Η Πλαίσιο στην πολυετή πορεία της έχει καταφέρει να ξεχωρίσει και να αποσπάσει βραβεία τόσο για τη συμβολή της στο εμπορικό γίγνεσθαι, όσο και στην κοινωνία. Η Εταιρεία μετρά πάνω από 100 διακρίσεις από την εμφάνισή της μέχρι σήμερα.
Ανατρέχοντας στις πιο πρόσφατες, ξεχωρίζει το έτος 2019, όταν οι εργαζόμενοί της την ανέδειξαν για δεύτερη φορά, ως ένα από τα Best Workplaces, ενώ την ίδια χρονιά απέσπασε και 3 βραβεία στο θεσμό Retail Business Awards στις κατηγορίες Retail Store Ηλεκτρικά & Ηλεκτρονικά, CSR Retail Strategy & Social Media Retail Strategy. Πρόκειται για μία επιτυχία που επαναλήφθηκε και το 2020 με τετραπλή αυτή τη φορά διάκριση. Η Εταιρεία ξεχώρισε για το superstore της Πέτρου Ράλλη και τα δύο υπερσύγχρονα κέντρα Logistics, ενώ απέσπασε και χρυσή διάκριση για την Καμπάνια «Δικαιωματικά». Επιπλέον, ο CEO της Εταιρείας, Κώστας Γεράρδος, τιμήθηκε με τον τίτλο «Retail Μanager of the Year».
Την παραπάνω επιτυχημένη πορεία για το έτος 2020 συμπληρώνει και η Silver διάκριση που απέσπασε από το Ινστιτούτο Εταιρικής Ευθύνης για την προσφορά της στην κοινωνία, την οικονομία, τον άνθρωπο και το περιβάλλον. Ακόμα, τιμήθηκε και με τον έπαινο για τον Πυλώνα Marketplace, με κριτήριο τις πολύ καλές σχέσεις που διατηρεί για χρόνια εντός των εμπορικών κύκλων.
Εξωτερικοί σύνδεσμοι
.
Κατηγορία:Εμπορικά καταστήματα στην Ελλάδα Κατηγορία:Εταιρίες εισηγμένες στο Χρηματιστήριο Αθηνών
Τύλλιος Σαβίνος
Ο Τύλλιος Σαβίνος ήταν ποιητής ελάχιστα γνωστός. Σώζεται ένα επίγραμμά του στην Παλατινή Ανθολογία (ΙΧ 410). Ο Jacobs τον ταυτίζει στον κατάλογό του με τον Σαβίνο τον γραμματικό. Ο Waltz ρητά και ο Paton τους διακρίνουν απ’ αλλήλων.
Πηγές
Κατηγορία:Παλατινή Ανθολογία Κατηγορία:Αρχαίοι Έλληνες ποιητές Κατηγορία:Αιγύπτιοι ποιητές
Σκαία
Στην ελληνική μυθολογία με το όνομα Σκαία είναι γνωστή μία θυγατέρα του βασιλιά του `Αργους Δαναού, η οποία όμως δεν περιλαμβάνεται στον κατάλογο των 50 Δαναΐδων (βλ.λ.). Φαίνεται ότι ο Δαναός την απέκτησε μεταγενέστερα, αφού πια είχε γίνει βασιλιάς στο `Αργος. Η Σκαία παντρεύτηκε τον `Αρχανδρο, ο οποίος αναφέρεται ως ο ιδρυτής της Αρχανδρουπόλεως στην Αίγυπτο.
Πηγές
Σκαια
Άρνολντ του Χέλρε
Βιογραφία
Γεννήθηκε στο Έχμοντ-Μπίνεν στηβόρεια Ολλανδία, ως γιος του Ιωάννη Β΄ κυρίου του Έχμοντ και της Mαρίας του Άρκελ, κόρης του Ιωάννη Ε΄ κυρίου του Άρκελ.
Στις 11 Ιουλίου 1423 ο Άρνολντ, ακόμη αγόρι, διαδέχτηκε τον μεγάλο θείο του Ράιναλντ Δ΄ δούκα του Χέλρε & Γύλιχ. Ο Άρνολντ ήταν εγγονός της αδελφής του Ράιναλντ, Ιωάννας. Παρόλο που ο Σιγισμούνδος της Γερμανίας είχε περιβάλει τον δούκα του Μπεργκ με το δουκάτο του Γκλέντερς, ο Άρνολντ διατήρησε την εμπιστοσύνη της Συνέλευσης των ευγενών, διευρύνοντας τα προνόμιά τους και απολάμβανε την υποστήριξη του Φίλιππου δούκα της Βουργουνδίας. Ο Άρνολντ μνηστεύθηκε, και στη συνέχεια ενώθηκε σε γάμο, με την Αικατερίνη της Κλέβης, ανιψιά του Φιλίππου. Στη συνέχεια εντούτοις, ο Άρνολντ διαφώνησε με τον σύμμαχό του ως προς τη διαδοχή στην επισκοπή της Ουτρέχτης, όπου ο Φίλιππος είχε ενωθεί με τις τέσσερις μεγαλύτερες πόλεις του Χέλρε, στην επιτυχή προσπάθεια του γιου του Άρνολντ, Αδόλφου, να αντικαταστήσει στην εξουσία τον πατέρα του. Ο Άρνολντ εγκατέλειψε τη διεκδίκησή του για το Γύλιχ μόνο μετά την ήττα του το 1444 από τον Γκέρχαρντ Ζ΄ δούκα του Γύλιχ-Μπεργκ.
Το 1467 ο Κάρολος ο Τολμηρός έγινε δούκας της Βουργουνδίας και πρότεινε συμβιβασμό στον Αδόλφο. Όταν ο Αδόφλος τον απέρριψε, ρίχτηκε στη φυλακή. Ο Άρνολντ, εναντίον της θέλησης των πόλεων και των νόμων της χώρας, δέσμευσε τον δουκάτο του στον Κάρολο για 300.000 φλωρίνια του Ρήνου (1471). Μετά το τέλος του Άρνολντ δύο χρόνια αργότερα στο Γκράβε, ο Κάρολος κατέλαβε το δουκάτο, ξεκινώντας μία σειρά από πολέμους, που θα διαρκούσαν περισσότερο από 70 χρόνια.
Οικογένεια και παιδιά
Ο Άρνολντ νυμφεύτηκε στην Κλέβη στις 26 Ιανουαρίου 1430 με την Αικατερίνη των Λα Μαρκ (1417-1479), κόρη του Αδόλφου Δ΄ δούκα της Κλέβης. Τα παιδιά τους ήταν:
Πηγές
Κατηγορία:Οίκος του Έχμοντ
Χορδή (μουσική)
Στη μουσική, χορδή είναι εύκαμπτη, ελαστική, ισχυρά τεντωμένη κλωστή (δερμάτινη ή μεταλλική), που χρησιμοποιείται στα έγχορδα όργανα ως πηγή για παραγωγή ήχων. Οι χορδές, ανάλογα με τα όργανα, είναι απλές μεταλλικές (χαλύβδινες) ή περιτυλιγμένες και νηματοειδείς (από έντερα ζώων). Αυτού του είδους η κατασκευή δίνει στις χορδές ειδικό βάρος και επομένως ελαφρύτερο ή βαρύτερο ήχο.
Κατηγορία:Έγχορδα μουσικά όργανα
Ρασουλαμπάντ
Το Ρασουλαμπάντ είναι πόλη και ναγκάρ παντσαγιάτ στην επαρχία Κανπούρ Ντεχάτ στην Ινδική πολιτεία του Ουτάρ Πραντές.
Δημογραφικά στοιχεία
Στην Ινδική απογραφή του 2001, το Ρασουλαμπάντ είχε πληθυσμό 7.235 κατοίκων. Οι άνδρες αποτελούν το 53% του πληθυσμού και οι γυναίκες το 47%. Το Ρασουλαμπάντ κατά μέσο όρο ποσοστό αλφαβητισμού 41%, χαμηλότερο από τον εθνικό μέσο όρο του 59.5%. Ο αλφαβητισμός ανδρών είναι 49%, και ο αλφαβητισμός γυναικών είναι 31%. Στο Ρασουλαμπάντ, το 19% του πληθυσμού είναι κάτω των 6 ετών.
Παραπομπές
Κατηγορία:Πόλεις της Ινδίας
Όμπλαστ της Τούλα
Το Όμπλαστ της Τούλα (ρωσικά: Тульская область) είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Σημαντικότερες πόλεις του είναι η πρωτεύουσα Τούλα (501.169 κάτοικοι - απογρ. 2010) και το Νοβομοσκόφσκ (131.386). Στο όμπλαστ βρίσκεται ο ποταμός Ντον.
Η πόλη Τούλα είναι κέντρο της χημικής βιομηχανίας.
Εξωτερικοί σύνδεσμοι
Τουλα
Βασκικό Εθνικιστικό Κόμμα
Το Βασκικό Εθνικιστικό Κόμμα (επίσημα στα βασκικά και τα ισπανικά: Euzko Alderdi Jeltzalea-Partido Nacionalista Vasco, EAJ-PNV, γαλλικά Parti Nationaliste Basque) είναι κόμμα της ιστορικής Χώρας των Βάσκων που συμετέχει στις ευρωπαϊκές, εθνικές και περιφερειακές εκλογές στην Ισπανία (περιφέρειες της Χώρας των Βάσκων, Ναβάρας και Μπούργος) και Γαλλίας (στη γαλλική Χώρα των Βάσκων) ιδεολογικά προσκείμμενο στον βασκικό εθνικισμό και την χριστιανοδημοκρατία.
Η Δεύτερη Ισπανική Δημοκρατία και ο εμφύλιος
Εντούτοις, με τις βουλευτικές εκλογές του 1933 και την ανάδειξη μιας συντηρητικής δεξιάς πλειοψηφίας στο κοινοβούλιο, η πιθανότητα ψήφισης του νέου Καταστατικού Χάρτη της Αυτοδιοίκησης της Χώρας των Βάσκων απομακρύνθηκε. Παρότι το ΒΕΚ δεν υπέφερε την δίωξη που υπέστησαν από τη νέα κυβέρνηση έτερα εθνικιστικά κόμματα όπως στην περίπτωση της Καταλονίας, η δράση του μέχρι το 1936 περιορίστηκε αισθητά. Η επιστροφή μιας αριστερής κυβέρνησης το 1936 με το Λαϊκό Μέτωπο επανέφερε το θέμα της ψήφισης του καθεστώτος αυτοδιοίκησης και οι διαδικασίες ξεκίνησαν ήδη από τον Απρίλιο του ίδιου έτους. Η πολιτική πόλωση που επικράτησε ωστόσο κατέληξε στις 17 Ιουλίου στο αποτυχημένο πραξικόπημα μέρος των ανώτερων κλιμακίων του ισπανικού στρατού που οδήγησε στον Ισπανικό Εμφύλιο. Εκείνη την περίοδο το ΒΕΚ εξελίχθηκε σε ένα αρκετά φιλελεύθερο, κεντρώο χριστιανοδημοκρατικό κόμμα υπό την καθοδήγηση των βουλευτών Μανουέλ Ιρούχο και Χοσέ Αντόνιο Αγίρε.
Εξαρχής ένας από τους ισχυρότερους πυρήνες της εξέγερσης ήταν η Ναβάρα, επαρχία υπό τον έλεγχο των καρλιστών και φιλομοναρχικών δεξιών και τα εκεί μέλη του κόμματος υπέστησαν διωγμούς και δολοφονίες. Οι εξεγεργμένοι ήταν ξεκάθαροι στις θέσεις τους υπέρ της ακεραιότητας της Ισπανίας και εναντίον οποιασδήποτε μορφής αμφισβήτησης της ενότητας του έθνους και αυτό το γεγονός υπερκέρασε την όποια δυνατότητα σύγκλισης με τις θέσεις του ΒΕΚ, ενός κατά τα άλλα σε μεγάλο βαθμό συντηρητικού και ρωμαιοκαθολικού κόμματος με αποτέλεσμα την τοποθέτηση του κόμματος υπέρ της δημοκρατίας.
Κατά τις πρώτες εβδομάδες του εμφυλίου το κόμμα οργάνωσε τον πρώτο βασκικό στρατό και τις δυνάμεις διατήρησης της τάξης με σκοπό να αποφευχθούν γεγονότα όπως ο εμπρησμός εκκλησιών και η καταπάτηση περιουσιών. Το ίδιο το Βατικανό διατήρησε μια ουδέτερη στάση, αποφεύγοντας να το καταδικάσει όπως επιθυμούσε ο αρχιστράτηγος των εξεγερμένων, Φρανθίσκο Φράνκο. Αναφορικά με την εξέλιξη του πολέμου, έχοντας απολέσει αυτόματα την Ναβάρα και την Άλαβα και χάνοντας γρήγορα το Ιρούν (στρατηγικό σημείο επικοινωνίας με τη Γαλλία), η νέα βασκική κυβέρνηση κατάφερε την ψήφιση του καθεστώτος αυτονομίας τον Οκτώβριο, με πρώτο πρόεδρο τον Χοσέ Αντόνιο Αγίρε που ορκίστηκε μπροστά στο δέντρο της Γκερνίκα. Το μέτωπο είχε σταθεροποιηθεί (η εναπομείνουσα επαρχία της Βισκαΐας δεν ήταν άμεση προτεραιότητα για τον στρατό του Φράνκο) και η νέα κυβέρνηση, που διέθετε μέλη τόσο από το ΒΕΚ όσο και από λοιπά ρεπουμπλικανικά κόμματα, ανέλαβε τις εργασίες οχύρωσης του Μπιλμπάο. Η έλλειψη πολεμικού υλικού και κυρίως αντιαεροπορικών μέτρων καταδίκασε τη νέα κυβέρνηση σε παθητική στάση μπροστά στη διαρκή υποχώρηση του μετώπου (βομβαρδισμός της Γκερνίκα) και την παράδοση του Μπιλμπάο στις 19 Ιουνίου 1937. Η δικτατορία απαγόρευσε οποιαδήποτε έκφραση εθνικιστικών συναισθημάτων ή συμβόλων και απαγόρευσε το σύνολο των βασκικών κομμάτων όπως το ΒΕΚ. Επίσης ακύρωσε το καθεστώς αυτοδιοίκησης και χαρακτήρισε «προδότριες επαρχίες» αυτές της Βισκαΐας και Γκιπούθκοα.
Το Βασκικό Εθνικιστικό Κόμμα στην εξορία και κατά τη Μεταπολίτευση
Ο θάνατος του Φράνκο και η έναρξη της Ισπανικής Μεταπολίτευσης το 1975 επανέφεραν σταδιακά τη δημοκρατική κανονικότητα. Το 1977 το ΒΕΚ εγγράφηκε στον κατάλογο πολιτικών οργανώσεων και ψήφισε στην Παμπλόνα νέο ηγέτη του τον Κάρλος Γκαραϊκοετσέα, υιοθετώντας θέσεις υπέρ του εκδημοκρατισμού του ισπανικού κράτους και την ανασύσταση του αυτοδιοίκητου στις βασκικές περιοχές. Την ίδια περίοδο έλαβε χώρα η οριστική απομάκρυνση του ΒΕΚ από την ΕΤΑ, οργάνωση με την οποία είχε διατηρήσει κάποιες σχέσεις που πλεόν κρίθηκαν αδύνατες λόγω της άρνησής της να αποδεχθεί το νέο δημοκρατικό καθεστώς. Οι όποιες πολιτικές τάσεις της ΕΤΑ ενσωματώθηκαν στο κόμμα Λαϊκή Ενότητα (Herri Batasuna). Στις γενικές βουλευτικές εκλογές του 1977 το ΒΕΚ αναδείχθηκε πρώτο κόμμα, καθώς έλαβε το 30% περίπου των ψήφων στις τρεις βασκικές επαρχίες. Παράλληλα προχώρησε, με την υποστήριξη του Σοσιαλιστικού Κόμματος, στη σύγκλιση του Γενικού Βασκικού Συμβουλίου, όργανο που ανέλαβε την προετοιμασία ενός νέου καθεστώτος αυτοδιοίκησης και για τις τέσσερις επαρχίες· η Ναβάρα σύντομα αποχώρησε και έκτοτε ακολούθησε αυτόνομη πορεία αναφορικά με τους περιφερειακούς της νόμους. Το νέο καθεστώς εγκρίθηκε με δημοψήφισμα το 1979 και τέθηκε σε εφαρμογή ένα χρόνο αργότερα, μαζί με την Οικονομική Συμφωνία που όριζε τα οικονομικά προνόμια των τριών επαρχιών του Εουσκάδι. Αντίστοιχα, αναφορικά με το ισπανικό σύνταγμα του 1978, το ΒΕΚ υποστήριξε την αποχή λόγω διαφωνιών γύρω από το άρθρο 3 σχετικό με το αδιαίρετο του ισπανικού έθνους.
Πρόσφατη ιστορία
Στη Ναβάρα, από το 2007 το ΒΕΚ ενσωματώθηκε στο συνασπισμό Ναβάρα Ναι (Nafarroa Bai) που σταδιακά απέκτησε ισχύ και από το 2016 κυβερνάει την περιφέρεια.
Γ.Σ. Ηλιούπολης (σύλλογος Θεσσαλονίκης)
Ο Γυμναστικός Σύλλογος Ηλιούπολης είναι αθλητικός σύλλογος που εδρεύει στη συνοικία Άνω Ηλιούπολη της Σταυρούπολης στη Θεσσαλονίκη. Ο σύλλογος δραστηριοποιείται στα αθλήματα του ποδοσφαίρου και καλαθοσφαίρισης.
Τμήμα ποδοσφάιρου
Ο ΓΣ Ηλιούπολης δημιουργήθηκε μετά από διαδοχικές συνεργασίες και συγχωνεύσεις τριών παλαιότερων συλλόγων της περιοχής. Το 1994 αρχικά, μετά από συγχώνευση της Αναγέννησης Άνω Ηλιούπολης με την Αστραπή Ηλιούπολης, δημιουργήθηκε η Α.Ε. Ηλιούπολης, η οποία το 2000 συγχωνεύτηκε με τον Ορφέα Ηλιούπολης με αποτέλεσμα τη μετονομασία των συλλόγων σε ΓΣ Ηλιούπολης και Ελπίδες Ηλιούπολης αντίστοιχα
Τα χρώματα του συλλόγου είναι το μπλέ και κίτρινο, χρησιμοποιεί ως έδρα το Δημοτικό γήπεδο Άνω Ηλιούπολης και την τριετία 2006-2009 αγωνίστηκε στη Δ΄ Εθνική.
Ορφέας Ηλιούπολης
Ήταν ο αρχαιότερος σύλλογος της συνοικίας, ιδρύθηκε το 1961 και μέχρι το 2000 που συγωνεύτηκε με την ΑΕ Ηλιούπολης, εκτός του ποδοσφαιρικού τμήματος που συμμετείχε στο πρωτάθλημα της ΕΠΣ Μακεδονίας απο την περίοδο 1963-64, διατηρούσε τμήματα πετοσφαίρισης και καλαθοσφαίρισης. .
Αστραπή Ηλιούπολης
Ιδρύθηκε τη δεκαετία του 70 και από την περίοδο 1971-72 συμμετείχε στο πρωτάθλημα της ΕΠΣ Μακεδονίας, αρχικά ως «Αστραπή Κυψέλης» και απο το 1990 ως «Αστραπή Ηλιούπολης», καταφέρνοντας να φτάσει και στην κορυφαία κατηγορία τη διετία 1991-1993.
Αναγέννηση Άνω Ηλιούπολης
Η Αναγέννηση ήταν ο νεότερος σύλλογος με έτος ίδρυσης το 1984, αλλά η πιο «επιτυχημένη» στο ποδόσφαιρο, καθώς το 1990 κατάφερε να προβιβαστεί στη Δ΄ Εθνική και να αγωνιστεί για δυο περιόδους (1990-91 και 1991-92)
ΑΕ Ηλιούπολης
Με τη συγχώνευση της Αστραπής και της Αναγέννησης το 1994 δημιουργήθηκε η ΑΕ Ηλιούπολης με στόχο να πρωταγωνιστήσει στο πρωτάθλημα της ΕΠΣΜ. Οι δυο σύλλογοι αγωνίστηκαν στο πρωτάθλημα του 1994-95 με τα προηγούμενα ονόματά τους (στη Β κατηγορία η Αστραπή και στην Α η Αναγέννηση) και από την περίοδο 1995-96 ξεκίνησε και τυπικά η πορεία της ΑΕ Ηλιούπολης στην Α κατηγορία.
ΓΣ Ηλιούπολης
Μετά από μια διετία στη 2η κατηγορία της ΕΠΣΜ το 2000-2002, ο ΓΣ Ηλιούπολης επανέρχεται στην Α1 πια και για μια τριετία τερματίζει συνεχώς στην πρώτη 6αδα του πρωταθλήματος. Την περίοδο 2005-06 καταλαμβανοντας τη 2η θέση κερδίζει και την άνοδο στη Δ΄ Εθνική όπου θα παραμείνει για τρεις συνεχόμενες περιόδους. Από το 2009 αγωνίζεται στο πρωτάθλημα της ΕΠΣΜ.
Τμήμα καλαθοσφαίρισης
Το τμήμα Καλαθοσφαίρισης του Γ.Σ. Ηλιούπολης μετέχει στη Γ1 Ε.Κ.Α.Σ.Θ.
Εξωτερικοί σύνδεσμοι
Κατηγορία:Αθλητικοί σύλλογοι Θεσσαλονίκης Κατηγορία:Ποδοσφαιρικές ομάδες Ελλάδας Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.ΚΑ.Σ.Θ. Κατηγορία:Ιδρύσεις αθλητικών συλλόγων το 2000 Κατηγορία:Ιδρύσεις ποδοσφαιρικών ομάδων το 2000 Κατηγορία:Ιδρύσεις ομάδων καλαθοσφαίρισης σε άγνωστο έτος
Γενικές εκλογές των Φιλιππίνων (2019)
Οι γενικές εκλογές του 2019 στις Φιλιππίνες διεξήχθησαν στις 13 Μαΐου 2019. Ήταν μεσοπρόθεσμες εκλογές και τα πρόσωπα που εξελέγησαν ανέλαβαν τα καθήκοντά τους στις 30 Ιουνίου 2019, στα μέσα της θητείας του προέδρου Ροντρίγκο Ντουτέρτε.
Οι ακόλουθες θέσεις διεκδικήθηκαν:
Σύμφωνα με τον Κώδικα Τοπικής Αυτοδιοίκησης και το Σύνταγμα του 1987, όλες οι θητείες ξεκίνησαν στις 30 Ιουνίου 2019 και λήγουν στις 30 Ιουνίου 2022, εκτός από τους εκλεγμένους γερουσιαστές, των οποίων οι θητείες λήγουν στις 30 Ιουνίου 2025. Η Επιτροπή Εκλογών επόπτευσε τις εκλογές.
Προετοιμασία
Το Σύνταγμα των Φιλιππίνων του 1987 ορίζει ότι, εκτός εάν ορίζεται διαφορετικά από το νόμο, η εκλογή των μελών του Κογκρέσου πραγματοποιείται κάθε δεύτερη Δευτέρα του Μαΐου. Σύμφωνα με τον νόμο αριθ. 7166 της Δημοκρατίας, οι εκλογές για εθνικές, επαρχιακές, αστικές και δημοτικές εκλογές διεξάγονται τη δεύτερη Δευτέρα του Μαΐου, από το 1992 και στη συνέχεια κάθε τρία χρόνια, με τον πρόεδρο και τον αντιπρόεδρο να εκλέγονται σε εξαετή διαστήματα. Έχουν περάσει τρία χρόνια από τις τελευταίες γενικές εκλογές του 2016 και καθώς δεν υπήρχε νομοθεσία που θα ακύρωνε τις εκλογές, αυτό σήμαινε ότι οι εκλογές διεξήχθησαν τη Δευτέρα 13 Μαΐου 2019.
Αυτοματοποιημένο εκλογικό σύστημα
Οι Φιλιππίνες υιοθέτησαν ένα αυτοματοποιημένο εκλογικό σύστημα (AES) για τις εκλογές του 2019. Το COMELEC ανακοίνωσε τον Δεκέμβριο του 2018 ότι η Φιλιππινέζικη AES πέρασε την κριτική που διενήργησε η διεθνής εταιρεία δοκιμών συστημάτων και λογισμικού, Pro V&V, στην Αλαμπάμα των ΗΠΑ.
Κογκρέσο
Το 18ο Κογκρέσο των Φιλιππίνων συμπεριέλαβε τους νικητές αυτών των εκλογών, μαζί με τους νικητές υποψηφίους στις εκλογές της Γερουσίας του 2016.
Γερουσία
Δώδεκα έδρες στη Γερουσία, ή εκείνες που αμφισβητήθηκαν για πρώτη φορά το 1995, και διατηρήθηκαν το 2013, διεκδικήθηκαν στις εκλογές.
Βουλή των Αντιπροσώπων
μικρογραφία| Αποτελέσματα εκλογικών περιφερειών για το Κογκρέσο Όλες οι έδρες στη Βουλή των Αντιπροσώπων ήταν έτοιμες για εκλογή.
Παραπομπές
2019 Φιλιππινε
Σκαμάνδριος
Στην ελληνική μυθολογία με το όνομα Σκαμάνδριος είναι γνωστά τα παρακάτω δύο διαφορετικά πρόσωπα: